Diari Oficial de la Generalitat Valenciana


Sumari del DOGV 5645, del 22-11-2007 (2007/14940)

Informació pública de l'aprovació definitiva de l'annex al Projecte d'Urbanització de la Unitat d'Execució en Sòl Urbanitzable Detallat P-18 del PGOU d'Alcalá de Xivert.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5645

Data del DOGV
:   22-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/14942


Data del document
:   19-11-2007

Organisme emissor
:   Ajuntament d'Alcalà de Xivert

Tipus de document
:   Informació Pública

Descriptors 

:   * Alcalà de Xivert
    * pla d'urbanisme
    * administració local

Informació pública de l'aprovació definitiva de l'annex al Projecte d'Urbanització de la Unitat d'Execució en Sòl Urbanitzable Detallat P-18 del PGOU d'Alcalá de Xivert. [2007/14980]  
L'alcalde president de l'Ajuntament d'Alcalà de Xivert (Castelló) fa saber:   
Que la Junta de Govern Local, en sessió celebrada el dia 14 de novembre de 2007, va adoptar, entre altres, el següent acord, la part dispositiva del qual és la que es diu a continuació:  
Aprovació definitiva de l'annex al Projecte d'Urbanització de la Unitat d'Execució en Sòl Urbanitzable Detallat P-18 del PGOU d'Alcalà de Xivert.  
Primer  
Aprovar definitivament l'annex del projecte d'urbanització presentat en l'expedient d'aprovació de la reparcel·lació de la unitat d'execució P-18 per l'agent urbanitzador de la dita unitat d'execució, la mercantil Aiguadolça Urbaser, SL, mitjançant RYK 4169 (de data 14.03.2006).  
Segon  
Publicar tal aprovació definitiva en el Butlletí Oficial de la Província i en el Diari Oficial de la Comunitat Valenciana. Tot això, de conformitat amb els articles 152 de la Llei Urbanística Valenciana i 346.4 del Reglament d'Ordenació i Gestió Territorial i Urbanística.  
Tercer  
Comunicar a l'agent urbanitzador, la mercantil Aiguadolça Urbaser, SL, que, en el termini improrrogable i inexcusable d'un mes a comptar des de l'aprovació de l'annex objecte del present expedient, podrà proposar-se per la seua banda la retaxació de càrregues per l'import del pressupost de tal annex i distribuir-se, així mateix, justificadament les quotes d'urbanització que es generen. Presentada, si és el cas, la dita proposta es tramitarà per este ajuntament per a la retaxació de càrregues un procediment administratiu específic amb notificació i audiència de tots els propietaris afectats.  
Quart  
Requerir a l'agent urbanitzador, la mercantil Aiguadolça Urbaser, SL, perquè, en el termini improrrogable i inexcusable d'un mes a comptar des de l'aprovació de l'annex objecte del present expedient, presente un text refós del Projecte d'Urbanització de la Unitat d'Execució P-18 del Sòl Urbanitzable Detallat d'Alcalà de Xivert.  
Cinqué  
Notificar l'aprovació de l'annex objecte del present expedient a l'agent urbanitzador de la UE P-18, la mercantil Aiguadolça Urbaser, SL, amb expressió dels recursos que pertoquen.  
Alcalà de Xivert, 19 de novembre de 2007.- L'alcalde: Francisco Juan Mars.